**Arthur Surridge Hunt** (født 1. mars 1871 i Romford i Essex i Storbritannia, død 18. juni 1934 i Oxford) var en britisk egyptolog, arkeolog og papyrolog. Hunt oppdaget sammen med Bernard Pyne Grenfell i 1896 de såkalte *Oxyrhynchus Papyri*, det største enkeltfunnet av papyrusmanuskript, på en bossplass i byen Oxyrhynchus i Egypt.

Liv og virke
------------

### Bakgrunn og utdannelse

Det er lite som er kjent om Hunts liv. Han ble født i Romford i grevskapet Essex. Hunt begynte sin utdannelse i Eastbourne og skrev seg seinere inn ved Queen's College ved University of Oxford. Ved Oxford fikk han interesse for antikke papyrusmanuskript.

### Oxyrhynchus

Våren 1896 sluttet Hunt seg til vennen Grenfell i Faijum, den historiske byen Oxyrhynchus (nåtidens Al Bahnasa), i midtre delen av Egypt for å gjennomføre utgravninger i regi av Egypt Exploration Society. Kort tid deretter gjorde de begge de første funnene av Oxyrhynchus papyri-samlingen. Her viste det seg å være noen av de aller eldste avskrifter av Det nye testamente, Septuaginta og av apokryfe skrifter. Det var også rikholdige funn av utenombibelske kategorier, blant annet til den tid ukjente verker av kjente klassiske forfattere. Mesteparten av funnene var av dokumenterende tekster som regninger, lister, kjøpsoppdrag og så videre.

### Professor i papyrologi

I 1913 ble Hunt utnevnt til *professor i Papyrologi* ved Oxford og erstattet da Grenfell i embetet .

Sammen med Grenfell ga han 1914 ut boken "*The Oxyrhynchus papyri / edited with translations and notes by Bernard P. Grenfell and Arthur S. Hunt*" .

Under første verdenskrig tjenstegjorde Hunt i det militære  .

Hunt fortsatte å publisere skrifter om papyrologi i såvell bøker som artikler i ulike fagtidsskrifter. Deriblant kan nevnes boken (med John Johnson) "*Two Theocritus papyri / edited by Arthur S. Hunt and John Johnson*" i 1930, "*Select papyri*" i 1932 og artikkelen "*Papyrology in England*" i 1931.

I 1934 døde Hunt bare 63 år gammel.

Publikasjoner
-------------

* B. P. Grenfell, A. S. Hunt, *Sayings of Our Lord from an early Greek Papyrus* (Egypt Exploration Fund; 1897).
* B. P. Grenfell, A. S. Hunt, and D. G. Hogarth, *Fayûm Towns and Their Papyri* (London 1900).

Litteratur
----------

* Luigi Lehnus: *Bernard Pyne Grenfell (1869–1926) e Arthur Surridge Hunt (1871–1934).* I: Mario Capasso (utg.): *Hermae. Scholars and Scholarship in Papyrology.* Pisa 2007, S. 115–141 (med bilde).

Referanser
----------

1. 1 2   Gemeinsame Normdatei, besøkt 3. mai 2014[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   Social Networks and Archival Context, SNAC Ark-ID w66m3zmp, besøkt 9. oktober 2017[Hentet fra Wikidata]
4. ↑   Oxford Dictionary of National Biography, Oxford Biography Index Number 34055[Hentet fra Wikidata]
5. ↑   Gemeinsame Normdatei, besøkt 31. desember 2014[Hentet fra Wikidata]
6. ↑   Author and Book Info.com (lest 5. april 2010)
7. 1 2   JSTOR.org (lest 5. april 2010)
8. 1 2   Grenfellslektens historie Arkivert 26. februar 2010 hos Wayback Machine. (lest 5. april 2010)
9. ↑  Cornell University Library Arkivert 27. februar 2009 hos Wayback Machine. (lest 5. april 2010)

Eksterne lenker
---------------

* Om Arthur Surridge Hunt
* Bilde av Hunt og Grenfell under sine utgravninger på Flickr.com

Portal: Arkeologi

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** ICCU **·** CiNii
 |